Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: a 108/2001. (XII. 23.) FVM—GM együttes rendelethez
Paragraph Index: 748

6. Ha a felvonó a rendeltetésszerű, biztonságos használatra alkalmas és megfelel e rendelet előírásainak, a tanúsító szervezet felrögzíti vagy felrögzítteti az azonosítási számot a 3. számú melléklet szerinti megfelelőségi jelölés mellé, valamint elkészíti az üzembe helyezési vizsgálati tanúsítványt, amelyben leírja az elvégzett ellenőrzéseket és vizsgálatokat. A tanúsító szervezet kitölti az 1. számú melléklet 6.2. pontjában hivatkozott gépkönyv megfelelő oldalait. Ha a tanúsító szervezet megtagadja a felvonó üzembe helyezését és az üzembe helyezési tanúsítvány kiadását, azt köteles részletesen megindokolni és a javításokra vagy módosításokra javaslatot tenni. Eredménytelen üzembe helyezés előtti vizsgálatot követő ismételt üzembe helyezésre a felvonószerelő-vállalkozásnak ugyanahhoz a tanúsító szervezethez kell fordulnia.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes